12 vas ná Londen-terreuraanval | Maroela Media
Twaalf mense is in hegtenis geneem in verband met die terreuraanval Saterdagaand op die Londen-brug in Londen, Engeland.
Die Britse polisie het in 'n verklaring gesê die verdagtes is Sondagoggend in Barking in hegtenis geneem deur beamptes van die polisie se eenheid vir teen-terrorisme. Volgens die polisie vorder hul ondersoek na die voorval vinnig. Theresa May, die Britse eerste minister, het die Islamitiese Staat (Isis) vir die voorval blameer.
Britse media het vroeër berig gewapende polisiebeamptes is besig om 'n klopjag op 'n woonstelblok in Barking, 'n woonbuurt in die ooste van Londen, uit te voer. Beeldmateriaal van Sky News het gewys hoe polisiebeamptes die gebied rondom die woonstelblok afsper, maar die polisie wou nie onmiddellik meer inligting oor die operasie bekendmaak nie.
Maroela Media het vroeër berig 'n bussie het Saterdag in voetgangers op die Londen-brug ingeploeg voordat drie aanvallers mense by nabygeleë kroeë en restaurante met messe aangeval het. Die polisie het al drie aanvallers doodgeskiet. Sewe mense is in die aanval dood en ongeveer 48 beseer. 'n Britse verkeersbeampte en 'n polisiebeampte wat van diens af was, is deel van die slagoffers wat beseer is.
Amber Rudd, Britse minister van binnelandse sake, het intussen gesê die land se terreur-waarskuwingsvlak sal nie verhoog word nie omdat die polisie glo daar is nie nog oortreders op vrye voet nie. Die vlak is na "kritiek" verhoog kort ná die selfmoordbomaanval in Manchester verlede maand terwyl die polisie onverpoosd gewerk het om die aanvaller se moontlike medepligtiges vas te trek.
Die vlak is nou op "ernstig", wat beteken 'n terreuraanval is hoogs waarskynlik. Rudd het aan ITV gesê meer moet gedoen word om die "vlaag van aanlyn Jihadi-propaganda wat mense tot radikalisme aanmoedig" te beveg.
"Daar is nie nog oortreders op vrye voet nie" ??? Dit was al die derde aanval! Nog n bietjie slaap, nog n bietjie sluimer. Vir wie draai julle n rat voor die oë??
My bekommernis is dat die Britte en die internasionale media se histrioniese reaksie op elke aanval radikale elemente aanspoor om nog aanvalle uit te voer. Daarom verwag ek nog 'n aanval daar binne die volgende week of twee.
Dit is 'n interessante vraag wat geopper word wanneer mens wonder wat presies die moslems wil hê deur massamoorde te pleeg wêreldwyd, terwyl hulle hul eie lande het in die Ooste. Maar eintlik is die antwoord reeds verskaf meer as 2000 jaar gelede toe Johannes op die eiland Patmos geskryf het dat dit gaan gebeur. Dat die antichris gaan poog om die wêreld oor te neem. Gaan lees in die Boek hiervan en staan verwonderd oor hoe die Lig deurgeskyn het na die profete.
Het ander lande ook plaasmoorde?
Cherokee en Celia…julle kommentaar oor d eindtyd laat my wonder. Met Hitler se mag en d 2de W/oorlig is daar geglo dis d eindtyd en so was daar baie voor hom. My ouma hulle was vas oortuig Elvis Presley is d Antichris!!??! Nou wonder ek of hierdie tyd waarin ons lewe die regte egte eindtyd is of nie??